རྒྱན་ཚིག་ཅེས་པ་ནི་མིང་ཚིག་ཅིག་དང་ལྷན་ཏུ་སྦྱར་ན་ཁྱད་གཞི་དངོས་པོ་དེའི་རང་བཞིན་དང་།བྱེད་ལས།ཁ་དོགདབྱིབས་གཟུགས།རྣམ་པའམ་ཚུགས་ཀ་སོགས་ཀྱི་ཁྱད་ཆོས་བརྗོད་པའི་ཚིག་ཅིག་ལ་ཟེར།དཔེར་ན།ཟས་མངར་མོ།དྲག་པོའི་དམག་དཔུང།སྤྲིན་པ་དཀར་པོ།ཟླ་བ་སྒོར་མོ་ལྟ་བུར་མཚོན་ན།མངར་མོ་སོགས་རྒྱན་ཚིག་དག་གིས་རིམ་པར་རང་གང་ལ་སྦྱར་བའི་མིང་ཚིག་གམ་ཁྱད་གཞི་དེའི་རང་བཞིན་དང་ཁ་དོག་སོགས་རིམ་པར་བསྟན་པ་ཡིན་ནོ།།དེ་ལྟ་བུའི་རྒྱན་ཚིག་གི་ཐ་སྙད་རྣམས་ལ་མིང་ཚིག་གམ་ཁྱད་གཞི་བརྗོད་པའི་མིང་ཞིག་དང་མཉམ་དུ་སྦྱོར་དགོས་པ་དང་།སྤྱིར་བཏང་།བསྡུར་བ།ཕུལ་བྱུང་།ལྟ་བུའི་བསྡུར་རིམ་ཡོད་པ།དཔེར་ན།རིང་པོ།རིང་བ།རིང་ཤོས་ལྟ་བུ།